Rezumatul Studiului 13 - Evanghelia şi biserica

1. **RIDICAREA CELOR CĂZUŢI. Galateni 6:1a.**
   * Nu este vorba aici de vreun păcat intenţionat sau vreo revoltă deliberată, ci de o alunecare sau împiedicare.
   * Cum ne învaţă Isus să ne ridicăm fratele? Matei18:15-17.
2. **ATENŢIE LA ISPITĂ. Galateni 6:1b.**
   * Înainte de a acuza greşeala altuia, trebuie să mă iau în considerare pe mine însumi. Puteam să fac şi eu aceeaşi greşeală? Cum mi-ar fi plăcut să fiu tratat dacă aş fi căzut?
   * Exemplele lui David, Petru sau ale altor personaje biblice ne învaţă că nimeni, oricât de spiritual ar fi, nu este ferit de comiterea vreunei greşeli; deoarece toţi avem aceeaşi natură umană păcătoasă (1 Corinteni 10:12)
3. **AJUTOR ÎN PURTAREA POVERILOR. Galateni 6:2a.**
   * Suntem încurajaţi să îi ajutăm pe ceilalţi să îşi poarte poverile. Acestea pot reprezenta o decădere morală sau consecinţele acesteia, o boală fizică, o criză familială etc.
   * Este lucrarea bisericii, şi a fiecăruia dintre membrii săi, să se îngrijească unii de alţii (1 Corinteni 12:26).
4. **ÎMPLINIREA LEGII LUI HRISTOS. Galateni 6:2b.**
   * Purtând poverile altora, nu doar călcăm pe urmele lui Isus, ci Îi şi împlinim Legea.
5. **PURTAREA POVERILOR. Galateni 6:5.**
   * „Povara” din versetul 5 se referă la încărcătura unei bărci, la ghiozdanul unui soldat, la pântecele unei mame.
   * Sunt poveri pe care nimeni nu le poate purta pentru noi, precum povara unei conştiinţe vinovate sau altele, pentru care trebuie să depindem exclusiv de ajutorul lui Dumnezeu.
6. **SEMĂNATUL ŞI SECERATUL. Galateni 6:7-8.**
   * Deşi Îl putem ignora pe Dumnezeu, nu Îl putem batjocori. El este Judecătorul drept care va da fiecăruia conform cu ce a semănat în viaţa acesta.
   * Celui ce trăieşte pentru satisfacerea dorinţelor firii, firea îi va fi distrusă. Cel ce trăieşte pentru satisfacerea dorinţelor lui Dumnezeu, va trăi veşnic.
7. **A FACE BINE TUTUROR. Galateni 6:9-10.**
   * De faptele noastre bune vor beneficia două grupuri:
     + Toţi: Toţi oamenii sunt creaţi de Dumnezeu şi Isus a murit pentru fiecare din ei. Toţi, aşadar, sunt demni de a primi ajutorul nostru, fără a ţine cont de rasă, sex, naţionalitate, statut …
     + Fraţii de credinţă: Acest grup trebuie să fie considerat special. Fiecare membru al bisericii este considerat fratele şi sora noastră, membrii ai familiei noastre, cărora trebuie să le acordăm o atenţie specială.